Publication: Magyar Közlöny
Issue: MK-1998-57 (Year: 1998, Number: 57)
Era: 1990-2004
Section: a 16/1998. (VI. 29.) KHVM rendelethez
Paragraph Index: 224

5. DCU 5. § A díjszabásokban előírt kivételek fenntartásával a darabáru-küldemény feladójának minden darabra a vasút által engedélyezett bárcát kell rátenni. Erre a bárcára latin írásjelekkel, a fuvarlevél adataival pontosan megegyezően, világosan és kitörölhetetlenül rá kell vezetni a rendeltetési állomás és a rendeltetési ország nevét, valamint a feladó és átvevő nevét és címét. A bárcát az árudarabra, vagy ha az árudarab fajtája ezt nem teszi lehetővé, tartós anyagból készült (függő) táblácskára kell ragasztani, amelyet tartósan az árudarabra kell erősíteni. A vasúti-tengeri forgalomban ezt a bárcát a kocsirakomány minden egyes darabjára is rá kell helyezni, ha ezeket át kell rakni. A többé nem érvényes bárcákat a feladó köteles eltávolítani, vagy olvashatatlanná tenni. ad CIM 22. Cikk

Source: https://magyarkozlony.hu/hivatalos-lapok/bc6b8fc694f075d8e4ba8463d5b6ca0a1280e2c5/dokumentumok/3f79845cc25bd5d52b1fd20f90762a249bf974ad/letoltes